Publication: Magyar Közlöny
Issue: MK-1998-114 (Year: 1998, Number: 114)
Era: 1990-2004
Section: A statisztikáról szóló 1993. évi XLVI. törvény 4. §-ának
Paragraph Index: 698

14. A védelmi felkészítéssel és az országmozgósítással kapcsolatos hivatali tervezési és felkészítési tevékenységgel összefüggő adatok — beleértve a polgári védelmi feladatokat is —, amelyek nem minősülnek államtitoknak. A szolgálati titokká minősítés érvényességi ideje: a minősítéstől számított legfeljebb 20 év. Dr. Bendzsel Miklós s. k., a Magyar Szabadalmi Hivatal elnöke KÖZLEMÉNYEK, HIRDETMÉNYEK V. rész 1998/114. szám Sorszám: 14. A gazdasági minisztertől Szabadkereskedelmi Megállapodás a Magyar Köztársaság és az Észt Köztársaság között PREAMBULUM A Magyar Köztársaság és az Észt Köztársaság, a továbbiakban megfelelően „Magyarország”, „Észtország” vagy „a Felek”, megerősítve a jogrenden, az emberi jogok és az alapvető szabadságjogok tiszteletben tartásán alapuló pluralista demokrácia iránti szilárd elkötelezettségüket, azon szándéktól vezetve, hogy aktívan részt vegyenek a gazdasági integráció folyamatában, mely az európai kontinens stabilitásának fontos dimenziója, és kifejezve felkészültségüket az e folyamat erősítését szolgáló utak és módok feltárásában való együttműködésre, újólag megerősítve szilárd elkötelezettségüket a kapcsolataik alapját képező piacgazdasági elvek iránt, figyelembe véve a Magyar Köztársaság és az Észt Köztársaság között a barátságról és az együttműködésről 1992. augusztus 8-án, Tallinnban aláírt szerződést, felidézve az Európai Biztonsági és Együttműködési Konferencia záródokumentumában, a Párizsi Chartában és különösen az európai gazdasági együttműködéssel foglalkozó Bonni Konferencia záródokumentumában foglalt elvek iránti szilárd elkötelezettségüket, attól a szándéktól vezetve, hogy e célból fokozatosan kiküszöböljék a kölcsönös kereskedelmük útjában álló akadályokat, az 1994. évi Általános Vámtarifa és Kereskedelmi Egyezmény és a Kereskedelmi Világszervezetet alapító Egyezmény rendelkezéseinek megfelelően, Észtország céljának tekintve, hogy a WTO tagjává váljék, határozottan meggyőződve arról, hogy a jelen Megállapodás erősíti a kölcsönösen előnyös kereskedelmi kapcsolataik intenzifikálását, és hozzájárul az európai integráció folyamatához, azzal a céllal meghatározva a jelen Szabadkereskedelmi Megállapodás megvalósítását, hogy óvják és védjék a környezetet, és biztosítsák a természeti erőforrások optimális felhasználását a fenntartható növekedés elveinek megfelelően, a következőkben állapodtak meg:

Source: https://magyarkozlony.hu/hivatalos-lapok/2214a2fce3e580438e55ae07a487ee35276e8ec1/dokumentumok/1d69da26d8735d665e884285932425e176cf9324/letoltes